钦定古今图书集成/明伦汇编/氏族典/第502卷 > 陆彦师
## 钦定古今图书集成/明伦汇编/氏族典/第502卷 > 陆彦师

按《隋书陆彦师传》，“彦师字云房，魏郡临漳人。祖希道，
魏定州刺史。父子彰，中书监。彦师少有行检，为邦族
所称。长而好学，解属文。为参军，以父艰去职，哀毁殆
不胜丧，与兄卬庐于墓次，负土成坟。兄卬以彦师昆
弟中最幼，表让封焉，彦师固辞而止，时称友悌孝义，
总萃一门。迁中书舍人，历中书黄门侍郎。以不阿宦”
者，遇谗，出为中山太守，有惠政。数年，征为吏部郎中。
周宣帝时，赐爵临水县男。高祖受禅，拜尚书左丞，进
爵为子。后复以病出为汾州刺史，卒官。